Sommarfuglmygg

Sommarfuglmyggar (Psychodidae) er ei gruppe myggar som liknar sommarfuglar på den måten at dei har hår på vengjene. Saman med at artane i slekta Psychoda heldt vengjene sine ut til sidene på same måte som sommarfuglane har dette gjeve familien namnet sitt. Dei er elles særs små og vert sjeldan lagt særleg merke til, me veit difor lite om utbreiinga deira.

Det er registrert 37 artar i gruppa i Noreg, men det totale artstalet er sannsynlegvis mykje høgare. I Europa er det kjend rundt 400 artar totalt, medan det på verdsbasis er skildra rundt 2 900.

Kjenneteikn 
Sommarfuglmyggar er små insekt som ikkje vert større enn 5 mm på det største. Dei liknar til forveksling små møll på grunn av alt håret og vengjestillinga, men høyrer altså til myggane. Mellom trekka som er viktige når det kjem til bestemming av art kan ein nemna dei lange, mangeledda antennene, forma på kjønnsdelane og til ein viss grad mønsteret på vengjene hjå somme artar.

Levesett 
Vaksne sommarfuglmyggar er dårlege flygarar som helst sit i vegetasjon nær vatnet der dei levde som larvar. I Europa finst dei helst i stilleståande eller sakteflytande ferskvatn, men det førekjem òg artar som veks opp i rotnande plantemateriale, gjørme, møk, elver med mykje straum og saltvatn. Dei er i stand til å lukka trakéopningane på bakkroppen med dei vassavstøytande håra sine, og kan såleis halda pusten - somme artar over særs lang tid. Føda er algar og daudt organisk materiale.

Hjå dei fleste artane tek ikkje dei vaksne individa til seg føde. Nærare tropane finst det derimot somme blodsugarar som vert delt i underfamilien Phlebotominae.

Norske artar 

 Underfamilie Sycoracinae
 Sycorax silacea
 Underfamilie Trichomyiinae
 Trichomyia urbica
 Underfamilie Psychodinae
 Stamme Paramormiini
 Panimerus albomaculatus
 Parajungiella longicornis
 Telmatoscopus similis
 Peripsychoda auriculata
 Stamme Pericomini
 Berdeniella freyi
 Clytocerus ocellaris
 Clytocerus rivosus
 Parabazarella subneglecta
 Pericoma rivularis
 P. blandula
 P. nielseni
 Pneumia borealis
 P. mutua
 P. stammeri
 P. trivialis
 Ulomyia fuliginosa
 Stamme Psychodini
 Trichopsychoda hirtella
 Philosepedon humeralis
 Psychoda albipennis
 Psychoda alternata
 P. brevicornis
 P. cinerea
 P. cultella
 P. gemina
 P. grisescens
 P. lobata
 P. minuta
 P. phallaenoides
 P. pusilla
 P. satchelli
 P. setigera
 P. surcoufi
 P. trinodulosa
 Stamme Maruinini
 Lobulosa pollex
 Tonnoiriella nigricauda

Kjelder 
 Andersen, Trond & Amundsen, Eli: «The Siebke collection of Norwegian Moth flies (Diptera: Psychodidae)» i Fauna Norv. Ser. B 44(2) 1997
 Andersen, Trond & Håland, Øyvind: «Norwegian Moth Flies (Diptera: Psychodidae)» i Fauna Norv. Ser. B 42 (2) 1995
 Håland, Øyvind: «Sommerfuglmygg - hva er det??» i Insekt-Nytt 4 1990
 Kvifte, Gunnar Mikalsen; Håland, Øyvind & Andersen, Trond: «A revised check list of Norwegian moth flies (Diptera: Psychodidae)» i Norwegian Journal of Entomology 58 2011
 Salmela, Jukka; Kvifte, Gunnar Mikalsen & More, Anna: «Description of a new Psychoda Latreille species from Fennoscandia (Diptera: Psychodidae)» i Zootaxa 3313 2012
 Triplehorn, Charles A. & Johnson, Norman F.: «Diptera» i Borror and Delong's introduction to the Study of Insects Brooks/Cole 2005

Denne artikkelen bygger på «Schmetterlingsmücken» frå ,  den 11. mai 2008.  
 

Myggar